Oppførselsdrevet utvikling

Oppførselsdrevet utvikling (engelsk: behavior-driven development, BDD) er en metode for programvareutvikling som oppstod fra testdrevet utvikling (test-driven development, TDD). Oppførselsdrevet utvikling kombinerer de generelle teknikkene og prinsippene fra TDD med idéer fra domenedrevet design og objektorientert analyse og design. Målet er felles verktøy og felles metoder for grupper (team) som jobber med programvareutvikling og administrasjon.

Selv om BDD i prinsippet er en idé om hvordan programutvikling skal drives i fellesskap av forretningsinteressenter og tekniske interessenter (det vil si interessentene i prosjektet), så sentrerer metodene rundt spesialiserte programvareverktøy for å støtte utviklingsprosessen. Selv om disse verktøyene er utviklet spesifikt for bruk i BDD-prosjekter, så kan de bli sett på som spesialiserte verktøy fra test-drevet utvikling. Verktøyene automatiserer metodene (verbene) som kommer til uttrykk i språket (ubiquitous language) som brukes i BDD.

 Referanser 

 Eksterne lenker 
 Dan Norths artikkel Introducing BDD
 Say Hello To Behavior Driven Development (BDD), del 1
 Say Hello To Behavior Driven Development (BDD), del 2

Kategori:Programmering